Graham Potter

Graham Potter (s. 20. toukokuuta 1975 Solihull) on englantilainen jalkapallovalmentaja ja entinen puolustaja.Graham Potter Barry Hugman's Footballers. Viitattu 24.5.2018. 

Lokakuusta 2025 lähtien Potter on toiminut Ruotsin jalkapallomaajoukkueen päävalmentajana.

Ura

Potter aloitti pelaajauransa Birmingham Cityn joukkueessa vuonna 1992. Hän edusti uransa aikana lukuisi englantilaisseuroja lähinnä maan alemmalla sarjatasolla. Englannin Valioliigassa Potter esiintyi Southamptonin paidassa kaudella 1996/97. Hän oli mukana muun muassa 6-3 voittoon päättyneessä ottelussa Manchester Unitedia vastaan.Flashback: Southampton 6 Manchester United 3 - Egil Ostenstad scores hat-trick as United humbled at The Dell Telegraph. Viitattu 24.5.2018.  Potter lopetti pelaajauransa vuonna 2005 Macclesfield Townissa.Graham Potter Soccerbase. Viitattu 24.5.2018. 

Pelaajauransa aikana Potter opiskeli yhteiskuntatieteitä Open Universityssä, josta hän valmistui uransa päättymisen jälkeen joulukuussa 2005.Careers After Football: Graham Potter used 'the old grey matter' to get his degree - thanks to the PFA! Give Me Football. Viitattu 24.5.2018.  Valmistumisensa jälkeen hän työskenteli Hullin yliopiston jalkapallovalmennuksen kehittäjänä, Englannin yliopistomaajoukkueen apuvalmentajana sekä opiskeli maisteriksi Leedsin yliopistossa.Hull football star scores national coaching role The Hull University. Viitattu 24.5.2018. From Solihull to sold-out stadiums and success in Sweden’s Winter City The Guardian. Viitattu 24.5.2018. 

Joulukuussa 2010 Potter teki päävalmentajasopimuksen Ruotsin neljännellä sarjatasolla pelanneen Östersunds FK:n kanssa. Hän aloitti seuran päävalmentajana vuoden 2011 alussa.Graham Potter: ‘I’ve shown there’s another path for English managers’ Östersundissa Potter teki määrätietoisesti töitä seuran menestyksen eteen ja heti kaudella 2011 tuli Norlannin Division 2:n mestaruus ja kaudella 2012 Division 1 Norran mestaruus. Kahden perättäisen nousun myötä Potter oli nostanut parissa vuodessa Östersundin Ruotsin toiseksi korkeimmalle sarjatasolle Superettaniin ensimmäistä kertaa seuran historiassa. Menestys poiki hänelle kolmivuotisen jatkosopimuksen seuran kanssa vuonna 2013.Graham Potter stannar i ÖFK! Svenskafans.com. Viitattu 24.5.2018.  

Östersund menestyi nousujohteisesti myös Superettanissa säilyttäen ensin kaudella 2013 sarjapaikkansa ollen 10:s. Kaudella 2014 sijoitus oli jo 5:s ja lopulta kausi 2015 toi Östersundille sarjan kakkossijan ja historiallisen nousun Allsvenskaniin.klart för spel i allsvenskan Aftonbladet. Viitattu 24.5.2018.  Kaudella 2016 seura varmisti pääsarjapaikkansa säilymisen komeasti ollen 7:s ja kaudella 2017 peräti 5:s. Kauden 2017 kirkkain saavutus oli Ruotsin cupin voitto, kun finaalissa kaatui IFK Norrköping.Östersund vann Svenska Cupen Cup-mestaruuden myötä tuntemattomuudesta huipulle noussut Potter seuroineen pääsi mukaan Eurooppa-liigaan. Karsinnoissa Östersund järjesti jymy-yllätyksen pudottamalla jatkosta ensin Galatasarayn ja sitten PAOKin selviten ensimmäisellä europelikaudellaan heti lohkovaiheeseen. Menestys jatkui lohkossa, jossa Östersund voitti kolme ottelua ja oli lohkokakkonen tasapistein Athletic Bilbaon kanssa edeten pudotuspeleihin Arsenalia vastaan.'Playing Arsenal is like Christmas': How Graham Potter transformed Ostersund and inspired Sweden's north Independent. Viitattu 24.5.2018.  Pudotuspeleissä Östersund hävisi Arsenalille kotonaan 3-0.Arsenal löylytti ruotsalaista yllättäjäjoukkuetta YLE Urheilu. Viitattu 24.5.2018.  Vierasottelussa Östersund haki sensaatiomaisesti 1-2 voiton Lontoosta, mutta putosi kuitenkin jatkosta yhteismaalein 3-2.Arsenalille kauden toinen kotitappio – aiheuttajana ruotsalaisseura, jonka kotikunnan väkiluku pienempi kuin Emiratesin kapasiteetti Valioliiga.com. Viitattu 24.5.2018. 

Toukokuussa 2018 uutisoitiin, että Englannin Mestaruussarjaan pudonnut Swansea City olisi havittelemassa Potteria uudeksi päävalmentajakseen.Swansea City are closing in on Graham Potter for vacant manager role BBC. Viitattu 24.5.2018. 11. kesäkuuta 2018 Swansea julkisti kolmivuotisen sopimuksen Potterin kanssa.POTTER CONFIRMED AS SWANS BOSS Swansea City. Viitattu 19.6.2018.  Potter luotsasi Swansean kaudella 2018/19 Mestaruussarjassa keskikastiin sijalle 10. Kauden jälkeen niukasti Englannin Valioliigassa säilynyt Brighton & Hove Albion palkkasi Potterin päävalmentajakseen. Seura maksoi Swansealle 3 miljoonan punnan korvaukset Potterin sopimuksen ennenaikaisesta päättämisestä.Graham Potter appointed new Brighton manager after leaving Swansea BBC. Viitattu 21.5.2019.

Potterin johdolla Brighton sijoittui kaudella 2019/20 Valioliigassa sijalle 15, mikä sivusi seuran historian parasta sijoitusta.Brighton recorded their highest Premier League points total as they completed their campaign with an impressive win at Burnley Kaudella 2020/21 Potter jatkoi hyvää työtään Brightonin peräsimessä. Kauteen mahtuivat muun muassa seuran historian ensimmäiset voitotLiverpoolista sitten vuoden 1982 sekä Manchester Citystä sitten vuoden 1989.Brighton boss Graham Potter praised his side's "courage, quality and togetherness" as they stunned Liverpool at Anfield to move 10 points clear of the Premier League relegation zoneManager Pep Guardiola says Manchester City must improve for the Champions League final after Brighton came back to beat his 10-man side at Amex Stadium Lopulta sarjasijoitus putosi edellisestä kaudesta yhdellä, vaikka joukkue tekikin muun muassa nollapeliennätyksensä pitäen maalinsa puhtaana 12 liigaottelussa.Nicolas Pepe scored twice in the second half as Arsenal beat Brighton, only to be denied a place in Europe by Tottenham's fightback against Leicester Kausi 2021/22 oli tuloksellisesti Potterin paras Brightonissa. Joukkue taisteli vahvasi ylemmässä keskikastissa ja sijoittui lopulta yhdeksänneksi. Kauden viimeisessä ottelussa Brighton voitti West Hamin tehden joukkueen haaveet Eurooppa-liigasta turhiksi.West Ham manager David Moyes said he was "angry with his players" after their Europa League hopes were ended by defeat at Brighton 

Brighton aloitti väkevästi Potterin neljännen kauden 2022/23 Valioliigassa. Joukkue oli kuuden sarjakierroksen jälkeen neljäntenä vain yhden tappion kärsineenä. Syyskuun alussa 2022 Chelsea osti Potterin ulos Brightonista 21,5 miljoonan punnan siirtosummalla ja teki tämän kanssa viisivuotisen sopimuksen.Graham Potter announced as Chelsea's new head coach on a five-year deal Potterin johdolla Chelsea voitti kolme ensimmäistä otteluaan hänen alaisuudessaan. MM-kisojen tauon jälkeen peliesitykset olivat ailahtelevia ja Potter onnistui luotsaamaan Chelsean voittoon vain neljässä Valioliiga-ottelussa. Mestarien liigassa Potter johdatti Chelsean lohkovaiheesta jatkoon ja joukkue pudotti Borussia Dortmundin neljännesvälierissä. Valioliigassa joukkue vajosi keskikastiin ja lopulta seurajohto erotti Potterin huhtikuun alussa. Hänen valmennuspestinsä seurassa jäi näin puoleen vuoteen.Chelsea sack manager Graham Potter after only six months in charge

Tammikuussa 2025 Potterista tuli West Ham Unitedin päävalmentaja.West Ham confirm Potter as new manager West Ham sijoittui hänen alaisuudessaan Valioliigassa sijalle 14 kaudella 2024–2025. Potter erotettiin tehtävästään syyskuun lopussa 2025. Erottamisen aikaan West Ham oli Valioliigassa sijalla 19.

Lokakuussa 2025 Potter nimitettiin Ruotsin jalkapallomaajoukkueen päävalmentajaksi. 

Meriitit

 Ruotsin cup: 2017
 Division 1 Norra: 2012
 Division 2 Norra: 2011

Lähteet

Luokka:Englantilaiset jalkapalloilijat
Luokka:Englantilaiset jalkapallovalmentajat
Luokka:Vuonna 1975 syntyneet
Luokka:Elävät henkilöt